PTT จับมือ GPSC ร่วมพัฒนาโรงไฟฟ้าพลังงานทดแทนในพื้นที่ EECi
PTT จับมือ GPSC ร่วมพัฒนาโรงไฟฟ้าพลังงานทดแทนในพื้นที่ EECi
PTT จับมือ GPSC ร่วมพัฒนาโรงไฟฟ้าพลังงานทดแทนในพื้นที่ EECi
5 ก.ค. 2562

นายชาญศิลป์ ตรีนุชกร ประธานเจ้าหน้าที่บริหารและกรรมการผู้จัดการใหญ่ บริษัท ปตท. จำกัด (มหาชน) หรือ PTT เป็นประธานในพิธีลงนามบันทึกข้อตกลงการพัฒนาโครงการโรงไฟฟ้าพลังงานทดแทนและการจัดการพลังงานไฟฟ้านวัตกรรมต้นแบบในพื้นที่โครงการเขตนวัตกรรมระเบียงเศรษฐกิจพิเศษภาคตะวันออก (EECi) ระหว่าง ปตท. และบริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC
โดยมีผู้ลงนามประกอบด้วย นายชวลิต ทิพพาวนิช ประธานเจ้าหน้าที่บริหารและกรรมการผู้จัดการใหญ่ GPSC นายวรวัฒน์ พิทยศิริ รองกรรมการผู้จัดการใหญ่นวัตกรรมและดิจิตอล ปตท. นายสมเกียรติ เมสันธสุวรรณ รองกรรมการผู้จัดการใหญ่พัฒนาธุรกิจและกลยุทธ์องค์กร GPSC และ นางหงษ์ศรี เจริญวราวุฒิ ผู้ช่วยกรรมการผู้จัดการใหญ่ ทำหน้าที่ผู้อำนวยการโครงการพัฒนาพื้นที่วังจันทร์วัลเลย์ฯ ปตท.
ทั้งนี้ กลุ่มปตท.ร่วมประกาศความร่วมมือพัฒนาพื้นที่ EECi วังจันทร์วัลเลย์ ให้เป็นเมืองวิจัยนวัตกรรมของประเทศ ที่พร้อมด้วยระบบนิเวศนวัตกรรมที่เป็นเลิศ เพื่อร่วมขับเคลื่อนนโยบาย Thailand 4.0 ต่อไป